Michael Scott

Maiklas Skotas (Michael Scott, 1981 m. balandžio 3 d.) – britų istorikas, profesorius Klasikos ir Senovės istorijos fakultete, Voriko universitete, Didžiojoje Britanijoje. Geriausiai žinomas dėl istorinės dokumentikos senovės istorijos tematika, pavyzdžiui, BBC4 kanale rodytu laidų ciklu „Senovės Graikija: Didžiausias šou žemėje“ (Ancient Greece: The Greatest Show on Earth) arba „Nematomas Romos mestas“ (Rome's Invisible City), transliuotu BBC1 kanalu, kartu su britų aktoriumi Xander Armstrong. Taip pat serijos knygų autorius apie Senovės Graikijos ir Romos visuomenes, pvz., „Nuo demokratų iki karalių“ (From Democrats to Kings), „Delfai: Senovės pasaulio centras“ (Delphi: Centre of the Ancient World) bei „Erdvė ir visuomenė Graikijos ir Romos pasauliuose“ (Space and Society in the Greek and Roman Worlds).

Studijos 

Maiklas Skotas užaugo Londone, Vimbldono rajone, lankė Įtono mokyklų grupės Karaliaus koledžą (King's College School). Vėliau įstojo į Kembridžo universitetą, kurio Kristaus koledže apgynė Klasikos mokslų bakalaurą, filosofijos magistrą, o Magdalenos koledže – filosofijos doktorantūrą. Studijų Kembridže metu, taip pat dirbo Mozės ir Meri Finlėjų tyrimų grupės bendradarbiu Senovės istorijos srityje, Kembridžo universiteto, Darvino koledže, bei kaip bendradarbiaujantis dėstytojas Klasikos fakultete. Dabar M. Skotas yra profesorius adjunktas Klasikos ir Senovės istorijos fakultete, Voriko universitete. Specializuojasi Senovės Graikijos ir Romos istorija bei archeologija. 

Už Delfų istorijos tyrinėjimus bei populiarinimą pasaulyje M. Skotas 2015 m. lapkričio 25 d. oficialioje Atėnuose vykusioje ceremonijoje tapo Delfų miesto garbės piliečiu – ΔΕΛΦΟΙ ΔΕΛΦΩΝ ΕΠΟΙΗΣΑΝ.

Darbas televizijoje 

2010 m. M. Skotas parašė scenarijų ir pats vedė pirmąją savo BBC dokumentinę laidą apie Delfus – „Delfai: Senojo pasaulio centras“. Didžiosios Britanijos BBC4 kanalu rodyta laida tyrinėjo „Garsiausias senojo pasaulio orakulės paslaptis“. Nuo to laiko istorikas toliau rašo scenarijus bei veda plataus spektro televizijos ir radijo programas dokumentikos tematika, įskaitant „Guilty Pleasures: Luxury in Ancient Greece“ , transliuota BBC4 kanalu 2011 m. birželį.. Jo kurtos senovės istorija paremtos dokumentinės laidos transliuojamos Nacionalinės Geografijos kanalu („Jesus: Rise To Power“), BBC1 kanalu („Rome's Invisible City“), BBC2 kanalu („Who Were The Greek“), BBC4 kanalu („Ancient Greece: The Greatest Show on Earth“) ir ITV („Roman Britain From The Air “ kartu su Šiaurės Airijos televizijos vedėja Christine Bleakley). Radijo (BBC4 radijo programa) laidų cikle „Spin the Globe“ M. Skotas nagrinėja garsiausias pasaulio istorijos datas, apžvelgdamas ne tik jų įvykius, bet ir erdvinį kontekstą.

Knygos 

Maiklas Skotas parašė penkias istorines knygas. Pirmoji „From Democrats to Kings“ išleista 2009 m.; netrukus – monografija apie senovės Delfų ir Olimpijos šventyklas. Naująją knygą „Space and Society in the Greek and Roman Worlds“ išleido 2012 m. lapkritį, o 2014 m. publikavo išsamią istorinę knygą apie Delfų šventyklą ir orakulę „Delphi: A History of the Center of the Ancient World“. 2016 m. pavasarį ketinama išleisti naujausią M. Skoto knygą, kuri apžvelgs jungtinę, mums pažįstamo pasaulio pradžios perspektyvą, dėl kurios skaitytojai leisis į kelionę po senąsias civilizacijas, prisiliesdami prie politikos, religijos ir karų nuo Graikijos iki Italijos bei nuo Pietų Amerikos iki Kinijos.

Delphi: A History of the Center of the Ancient World, ("Delfai: Senovės pasaulio centras") 2014, Princeton University Press ISBN 9780691150819 
Space and Society in the Greek and Roman worlds ("Erdvė ir visuomenė Graikijos ir Romos pasauliuose"), Cambridge University Press, 2012 ISBN 9781139839990
Skinns, Layla, Michael Scott, and Tony Cox, eds. Risk ("Rizika"). Cambridge, UK: Cambridge University Press, 2011. ISBN 9780521171977
Delphi and Olympia ("Delfai ir Olimpija"), Cambridge University Press, 2010 ISBN 9780521191265
From Democrats to Kings ("Nuo Demokratų iki karalių"), Icon Press (UK), 2009 ISBN 9781848311312 - also: Prometheus (Holland) 2009; Ediciones B (Spain) 2010; Overlook (USA) 2010; Laterza (Italy) 2011; Record (Brazil) 2012.
Ancient Worlds: An Epic History of East and West ("Senovės pasauliai: Rytų ir Vakarų epinė istorija"), Hutchinson (publisher), 2016 ISBN 9780091958817

Šaltiniai

Nuorodos 

 Oficialus Michael Scott tinklapis

 Dr. M. Skotas Delfų miesto Garbės pilietis

Anglijos istorikai